Kort efter at Lorck i januar 1563 havde skrevet disse breve, blev han imidlertid forsinket af nye opgaver, og han blev i Wien i endnu fem år. I 1562 var [[Ferdinand 1. (Tysk-romerske rige)|Ferdinand 1.s]] søn [[Maximilian 2. (Tysk-romerske rige)|Maximilian]] blevet valgt til [[Romernes Konge]] (senere kejser) i [[Frankfurt am Main]]. Derefter havde han rejst ned ad [[Donau]] for at modtage byernes hyldest. Sidste stop på ruten var Wien, der forberedte sig på en storslået modtagelse i marts 1563. Lorck blev sat i spidsen for at udsmykke byen til den anledning. Opgaven bestod i at udstyre byen med triumfbuer, vinbrønde og gader flankeret af træer, samt at iklæde byens borgere de habsburgske farver, så rang og beskæftigelse var afspejlet i dragterne.<ref>{{cite book|first=Werner|last= Kayser|title=‘Melchior Lorichs’ Ehrenpforten und Weinbrunnen zum Einzug Kaiser Maximilians II. in Wien, insbesondere die Ehrenpforte beim Waaghaus’, in: Philobiblion, vol. 23, 4, Hamburg 1979| page= 279-295}}[http://opac.regesta-imperii.de/lang_en/anzeige.php?zeitschrift=Philobiblon&pk=285967 Regesta Imperii - Akademie der Wissenschaften und der Literatur Mainz] [[Regesta Imperii]] </ref>
Kunst Historie Erhvervsliv Kommunikation Maleri